TV-gids Dinsdag 28 Julie 2015
JY LEES NOU TV-gids Dinsdag 28 Julie 2015
Vanaand begin Liz en Philip se planne uit te werk in The Americans.
17:30 Maatband (kykNET): Die span gesels met dr. Riekie Smit oor die talle mediese gebruike van botoks, soos die behandeling van migraine. Daar word gekyk na volwassenes wat ballet begin neem om hul liggaamshouding te verbeter, en die dieetkundige Lizani Bothma wys ons hoe om 'n antioksidantryke smoothie te maak.
18:30 Villa Rosa (kykNET): Liam se bose plan bedreig die Villa. Sal Fritz ooit agter die kap van die byl kan kom? Eben probeer bemiddelaar speel tussen sy twee vriende. Vicky deel haar nuutgevonde vrese oor Jenny.
18:30 7de Laan (SABC2): Vanaand maak T&T se leefstylsentrum oop. Dewald weet hy is in die moeilikheid, nou is die vraag sal hy homself daaruit kan kry?
19:30 Binnelanders (kykNET): Herman en Karli hou vir Christiaan in die duister. Pippa probeer 'n konfrontasie beredder en Gustav is nie te vinde vir 'n dokter se planne met 'n pasiënt nie. Adelyn moet 'n verpleegster in nood uithelp.
20:00 The Americans (M-Net Edge): In vanaand se episode maak Liz en Philip vordering met hul missie om 'n meeluistertoestel in 'n foon te plaas.
20:30 Getroud Met Rugby (kykNET): In vanaand se episode wil Buula 'n lid van die pom-pom-meisies word, en Fafa pas Kiki se kind op.
21:30 Battle Creek (M-Net): Twee polisiemanne van verskillende kante van die treinspoor moet kragte saamspan om skobbejakke te vang. In vanaand se episode werk Russ en Milt saam om een van die FBI se mees gesoekte voortvlugtiges op te spoor.